**Caroline Charlotte Mariane** (født 10. januar 1821 i Neustrelitz, død 1. juni 1876 samme sted) var i en kort periode gift med Frederik VII av Danmark og dermed kronprinsesse av Danmark. 

Hun var datter av storhertug Georg av Meklenborg-Strelitz og den hessiske prinsesse Marie av Hessen-Kassel, som igjen var søster til landgrev Vilhelm av Hessen, kong Christian VIII av Danmarks svoger. Christian VIII hadde etter sønnens separasjon fra prinsesse Vilhelmine Marie, ønsket å få kronprins Frederik gift på ny hvorfor oppmerksomheten ble henledet på den tyveårige Mariane. Prinsessen var i forveien blitt undervist i dansk av dikteren Christian Winther. 10. juni 1841 ble paret viet i Neustrelitz i Mecklenburg, og den 21. juni kom de til København med linjeskipet *Christian 8*, for dagen etter å holde et festlig inntog i hovedstaden.

Skilsmisse
----------

Den lille, vevre og uerfarne prinsesse hadde dog få muligheter for å holde den 33-årige balstyrige prins på matten. Snart oppsto det rykter om at hun ikke trivdes i guvernørboligen i Odense, hvortil kronprinsen var flyttet etter at faren ble konge. Våren 1844 besøkte prinsessen sine foreldre i Neustrelitz, og nektet siden å vende tilbake til Danmark. Den 30. september 1846 ble ekteskapet opphevet. 

I skilsmissedokumentet som ble offentliggjort i *Kollegietidende* het det at: *Skilsmissen skyldtes Prinsessens nedarvede sygelighed og nedbrudte helbred*, og at *Kronprinsen kun ugerne indvilligede i skilsmissen, som han hjertelig beklagede.* Sannheten var snarere at prinsessen var blitt fullstendig overkjørt av sin ektemanns ville og uutholdelige levevis, mens kronprinsen på sin side var glad for igjen å kunne oppta forbindelsen med sin elskerinne Louise Rasmussen.

Mariane levet etter skilsmissen et stille og tilbaketrukket liv i Neustrelitz innen hun døde den 1. juni 1876. Hun ble begravet i Johanitterkirken på Schlossinsel i Mirow.

Referanser
----------

1. 1 2   Dansk biografisk leksikon, oppført som Mariane, Dansk Biografisk Leksikon-ID Mariane[Hentet fra Wikidata]
2. 1 2   The Peerage, The Peerage person ID p10230.htm#i102293, oppført som Karoline Charlotte Marianne Herzogin von Mecklenburg-Strelitz[Hentet fra Wikidata]
3. ↑   basert på følgende heuristikk avledet fra tidslinjen fra andre hendelser[Hentet fra Wikidata]
4. ↑   The Peerage person ID p10230.htm#i102293, besøkt 7. august 2020[Hentet fra Wikidata]
5. 1 2   The Peerage[Hentet fra Wikidata]
6. ↑  Dansk biografisk Lexikon om Caroline Charlotte Mariane
7. ↑  Dansk biografisk Lexikon om Caroline Charlotte Mariane
8. ↑  Bramsen, Bo: *Ferdinand og Caroline. En beretning om prinsen der nødig ville være Konge af Danmark*, G.E.C. Gads Forlag, 1968
9. ↑  «royaltyguide.nl». Arkivert fra originalen 29. november 2010. Besøkt 26. april 2011.

Litteratur
----------

* Bramsen, Bo (1985). *Ferdinand og Caroline : en beretning om prinsen, der nødig ville være konge af Danmark* **(dansk)** (4. utg.). København: Nordiske Landes Bogforlag. ISBN 8787439220.
* Thorsøe, Alexander: Caroline Charlotte Mariane, Prinsesse i Carl Frederik Bricka, *Dansk biografisk Lexikon* (1. utgave, 1889)

Eksterne lenker
---------------

* (en) Caroline Mariane of Mecklenburg-Strelitz – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook **·** Deutsche Biographie **·** WikiTree **·** VIAF **·** GND
 |